
ΈΚΘΕΣΗ

Κύπρος: 45 χρόνια κατοχής
Cyprus: 45 years of occupation

Tην Τρίτη 16 Ιουλίου 2019, παρουσία εκπροσώπων από την Προεδρία της Ελληνικής Δημοκρατίας, την Αρχιεπισκοπή Αθηνών, και πολλών ανθρώπων από τον πολιτικό και ακαδημαϊκό χώρο, η Ομοσπονδία Κυπριακών Οργανώσεων Ελλάδος (Ο.Κ.Ο.Ε.), η Ένωσις Κυπρίων Ελλάδος (Ε.Κ.Ε.) και το Γραφείο Τύπου και Πληροφοριών της Κυπριακής Δημοκρατίας, στο πλαίσιο των επετειακών εκδηλώσεων για τα 45 χρόνια από το πραξικόπημα και την τουρκική εισβολή στην Κύπρο το 1974, πραγματοποίησαν στην αίθουσα πολλαπλών χρήσεων του σταθμού ΜΕΤΡΟ Συντάγματος, τα εγκαίνια της έκθεσης, «Κύπρος: 45 χρόνια κατοχής. Cyprus: 45 years of occupation», με φωτογραφίες από το αρχείο του Γραφείου Τύπου και Πληροφοριών και έργα του ζωγράφου Βασίλη Προκόπου από τη συλλογή «Μάνες της Κύπρου».
Η Έκθεση τελεί υπό την αιγίδα της Α.Ε. του Προέδρου της Ελληνικής Δημοκρατίας κυρίου Προκοπίου Παυλοπούλου

Στα εγκαίνια χαιρετισμό απηύθυναν ο Πρόεδρος της Ο.Κ.Ο.Ε., κ. Γιώργος Συλλούρης, ο Πρόεδρος της Ε.Κ.Ε., κ. Λεωνίδας Μασσοστασής, η Διευθύντρια Γραφείου Τύπου και Πληροφοριών της Κυπριακής Δημοκρατίας, κ. Σόφη Μιχαηλίδου και ο Πρέσβης Κυπριακής Δημοκρατίας, κ. Κυριάκος Κενεβέζος.

Ο τ. Πρόεδρος της Βουλής των Αντιπροσώπων της Κυπριακής Δημοκρατίας, κ. Γιαννάκης Ομήρου ήταν ο κεντρικός ομιλητής της εκδήλωσης.

Διάρκεια Έκθεσης: 16 - 20 Ιουλίου 2019

Ώρες λειτουργίας:  Τρίτη – Σάββατο  09:00 πμ - 09:00 μμ

Χορηγοί Επικοινωνίας

Με τη στήριξη

